
Skønt  dod  taler  hans  Ord  endnu. 

Jeg  vil  henlede  Forsamlingens  Opmærksomhed  paa  de  første 
Vers  af  Davids  50de  Salme:  »Den  Almægtige,  Gud  Herren,  har 
talt  og  kaldet  ad  Jorden,  fra  Solens  Opgang  indtil  dens  Nedgang. 
Fra  Zion,  Skønhedens  Krone,  aabenbarede  Gud  sig  herligt.  Vor 
Gud  skal  komme  og  ikke  tie;  en  Ild  for  hans  Ansigt  skal  for- 
tære, og  omkring  ham  stormer  det  saare.  Han  kalder  ad  Himlen 
oventil  og  ad  Jorden  for  at  domme  sit  Folk.  „Samler  mig  mine 
Hellige,  som  har  sluttet  Pagt  med  mig  ved  Offer."  Og  Himlen 
kundgjorde  hans  Retfærdighed;  thi  Gud  han  er  Dommer.« 

Der  forudsiges  to  meget  vigtige  Begivenheder  gennem  disse 
Vers.  Den  første  af  disse  er  de  Helliges  Indsamling,  Indsamlin- 
gen af  dem,  der  gor  Pagt  med  Herren  ved  Offer,  og  den  anden 
er  Herrens  Genkomst  —  ikke  hans  første  Komme,  men  hans 
Genkomst,  da  en  Ild  skal  fortære  for  hans  Ansigt,  og  det  vil 
storme  saare  omkring  ham,  naar  han  med  andre  Ord  kommer 
i  sin  Majestæt,  Magt  og  store  Herlighed,  eller  naar  han,  som 
Apostlen  Paulus  forklarer  det  i  et  af  sine  Breve  til  Thesaloni- 
kerne,  skal  aabenbares  »fra  Himlen  med  sin  Magts  Engle,  med 
Ildslue,  naar  han  bringer  Hævn  over  dem,  som  ikke  er  vor 
Herres  Jesu  Kristi  Evangelium  lydige«. 

Der  synes  at  være  en  stor  Kraft  forbunden  med  denne  Her- 
rens Genkomst;  hans  Arm  skal  vises  for  alle  Folk. 


18 

Som  en  Forberedelse  til  denne  store  Tildragelse  vil  der  fore- 
gaa  en  verdensomfattende  Indsamling  af  de  Hellige  fra  Jordens 
fire  Hjørner.  Det  er  et  af  Tegnene,  som  gaar  forud  for  Herrens 
andet  Komme  og  er  tydeligt  forudsagt  af  mange  af  Profeterne. 
David  hentyder  til  det  ikke  alene  i  den  nævnte  Salme,  men  i 
mange  andre,  og  det  ser  ud  til,  at  Guds  Aand  har  paavirket  ham 
til  mere  eller  mindre  tydeligt  at  skildre  denne  store  Begivermed. 
Mange  Mennesker  tror,  at  Herren  vil  komme  og  finde  de  Hellige 
adspredt  overalt  i  Verden  —  ikke  samlede  i  noget  bestemt 
Land  — ;  men  de,  som  betragter  Sagen  saaledes,  forstaar  ikke 
Skrifterne,  da  intet  er  saa  tydeligt  fremsat  i  alle  de  hellige  Skrif- 
ter som  Guds  Folks  Indsamling.  Apostlen  Paulus  profeterer  i 
det  første  Kapitel  af  hans  Brev  til  Epheserne,  at  i  Tidernes  Fylde 
vil  der  blive  oprettet  en  Husholdning  for  at  samle  alt  under  ét 
Hoved  i  Kristo,  baade  det,  som  er  i-  Himlene  og  paa  Jorden.  Det 
synes  at  være  en  ny  Husholdning,  en  Husholdning,  der  er  ud- 
mærket med  Betegnelsen  »Tidernes  Fylde«. 

Naar  Tiden  fuldkommes,  naar  Dagen  kommer,  da  den  store 
Forberedelse  vil  finde  Sted,  vil  Herren  give  det  til  Kende  ved  at 
tale  fra  Himlen,  eller  som  der  siges  i  fjerde  Vers  af  den  Salme, 
jeg  har  læst:  »Han  kalder  ad  Himlen  oventil  og  ad  Jorden  for  at 
dømme  sit  Folk:  „Samler  mig  mine  Hellige,  som  har  sluttet 
Pagt  med  mig  ved  Offer".«  Af  dette  drager  vi  den  Slutning,  at 
naar  denne  Husholdning  bliver  fuldkommen  paabegyndt,  naar 
den  store  Forberedelses  Tid  kommer,  vil  Himlen  ikke  længere 
være  tillukket,  men  Herren  vil  atter  tale  og  kalde  ad  Himlen, 
kalde  ad  sine  Engle  og  kalde  ad  de  gamle  Profeter,  som  er  døde, 
som  er  gaaet  al  Kødets  Gang  og  nu  bor  i  Himlen,  til  at  gøre  det 
Arbejde,  der  er  beskikket  for  dem  i  den  store  Tidernes  Fyldes 
Husholdning  med  at  tilvejebringe  hans  Folks  Indsamling  og 
Genoprejsning  paa  Jorden.  David  har  skildret  denne  vidunder- 
lige Begivenhed  meget  tydeligt  i  sin  107de  Salme.  Det  vil  maaske 
være  det  bedste  at  læse  de  skrevne  Ord.  Han  begynder  Salmen 
saaledes:  »Takker  Herren,  thi  han  er  god,  og  hans  Miskundhed 
varer  evindelig.  De  maa  sige  det,  som  er  genløst  af  Herren,  dem, 
som  han  har  genløst  af  Modstanderens  Haand  —  (læg  nu  Mærke 
til  Indsamlingen)  — ,  og  som  han  har  samlet  fra  Landene  mod 
Øster  og  mod  Vester,  mod  Norden  og  mod  Syden.«  Det  synes  at 
være  en  Indsamling  fra  alle  Lande,  fra  alle  Verdenshjørner. 
Man  kunde  spørge,  om  Profeterne  har  sagt  noget  bestemt  an- 
gaaende  det  Land,  hvor  disse  Hellige  eller  Guds  Folk  skulde 
samles.  Lad  os  læse  det  næste  Vers.  Efter  at  de  er  indsamlet  fra 
de  forskellige  Lande,  fra  Øst,  Vest,  Nord  og  Syd,  siger  Salmisten: 
»De,  som  fo'r  vild  i  Ørkenen,  paa  en  øde  Vej,  de,  som  fandt 
ingen  Stad,  som  de  kunde  bo  udi,  de  var  hungrige  og  tørstige, 
deres  Sjæl  forsmægtede  i  dem,  og  de  raabte  til  Herren,  da  de 
var  i  Angst;  han  friede  dem  fra  deres  Trængsler,  og  han  førte 
dem  paa  en  ret  Vej«  o.  s.  v.  Alt  dette  kan  ikke  hentyde  til  nogen 

tidligere  Indsamling,  thi  da  Israels  Børn  blev  samlede  i  for- 
dums Dage,  blev  de  ikke  hentede  fra  Øst  og  Vest,  Nord  og  Syd, 
men  blev  fort  ud  af  et  lille  Land,  Gosen,  i  Ægypten.  Derfra  blev 
denne  Haandfuld  Folk,  omtrent  fem  og  tyve  hundrede  Tusinde, 
ført  bort  og  fik,  da  Tiden  kom,  Lov  til  at  bosætte  sig  i  Kanaans 
Land.  Men  den  Indsamling,  der  her  er  Tale  om,  forestaar  vi  vil 
blive  fra  alle  Lande.  Hvem  er  det  da,  der  vil  blive  indsamlet? 
Herrens  forløste  Folk,  de,  der  har  hørt  Forlosningens  Budskab, 
annammet  Forlosningens  Evangelium,  adlydt  Forløsningens 
Ordinancer  og  er  Guds  Folk,  Kristi  Folk,  det  er  dem,  der  skal 
vandre  i  Ørkenen,  efter  at  de  paa  den  Maade  er  blevet  samlet, 
og  i  den  Ørken  skulde  der  være  en  øde  Vej. 

Det  er  sandt,  at  Israels  Børn  vandrede  fra  Ægypten  til  Ka- 
naans Land  gennem  en  lille  Ørken  Øst  for  det  rode  Hav,  men  i 
Stedet  for  at  føre  dem  hen,  hvor  der  ingen  Stad,  ingen  Boliger 
fandtes,  forte  Herren  dem  til  store,  folkerige  Stæder.  Den  første 
Stad,  de  kom  til  efter  at  være  gaaet  over  Jordanen,  var  den  store 
By  Jeriko,  som  Herren  overgav  i  deres  Hænder.  Israels  Børn 
kom  ud  fra  ét  Land,  men  denne  Indsamling  i  de  sidste  Dage 
skulde  bestaa  af  et  Folk,  der  kaldtes  Herrens  Genioste,  og  de 
skulde  drage  ud  i  en  Ørken  til  et  ubeboet  Land.  De  bliver  mange 
Steder  i  den  hellige  Skrift  kaldt  »Zions  Folk«  og  »de  sidste  Da- 
ges Zion«.  Herren  betegner  dem  ved  dette  særegne  Navn  i  det 
51de  Kap.  af  Esaias,  hvor  det  følgende  Skriftsted  findes:  »Thi 
Herren  har  trøstet  Zion,  han  trøster  alle  dens  øde  Steder  og  gør 
dens  Ørken  ligesom  Eden,  og  dens  ode  Mark  ligesom  Herrens 
Have;  der  skal  findes  i  den  Fryd  og  Glæde,  Taksigelse  og  Lov- 
sangs Lyd.«  Da  jeg  var  Dreng,  gik  jeg  ofte  til  Mode  hos  de  for- 
skellige Sekter  i  Staten  New  York,  hvor  jeg  var  født.  Jeg  hørte 
da  tit,  at  denne  Profeti  af  Esaias  blev  sunget  af  dem,  der  sang 
Lovsange  for  Herren,  men  jeg  forstod  i  mine  Drengeaar  og  i  min 
Ungdom  kun  meget  lidt  af,  hvad  disse  Spaadomme  betød. 

Det  synes,  at  Zions  Folk  skulde  samles  ud  fra  alle  Lande,  fra 
ethvert  Folkeslag  under  Himlen,  fra  alle  Kompassets  fire  Hjør- 
ner og  føres  til  et  ubeboet  Sted  eller  en  Ørken,  og  naar  de  kom 
til  dette  ubeboede  Sted,  vilde  de  i  Begyndelsen  blive  meget  pla- 
get og  lide  stor  Nød,  saa  de  vilde  blive  nødsaget  til  at  paakalde 
Herren,  og  han  vilde  udfri  dem  af  deres  Nød.  «De,  som  fandt 
ingen  Stad,  som  de  kunde  bo  i«,  siger  David.  Dette  var  Tilfældet 
med  de  Sidste-Dages  Hellige,  da  Herren  bød  dem  at  samles,  og 
da  vi  drog  frem  over  de  store,  øde  Sletter,  hvor  der  ingen  Be- 
boere fandtes,  ingen  Stæder,  ingen  Byer,  og  rejste  Hundreder 
af  Mile  uden  det  mindste  Spor  at  gaa  efter,  cla  var  det  i  Ordets 
fulde  Betydning  »en  ubeboet  Vej«,  og  den  blev  endnu  forfærde- 
ligere ved,  at  vi  kunde  høre  de  vilde  Dyr  ude  paa  Sletterne 
omkring  os:  Vi  kunde  hore  Ulvene  hyle  og  Bisonokserne  brøle, 
men  Lyden  af  menneskelig  Tale  fra  nogen  By  eller  nogen 
Beboelse  hørte   vi   ikke.   I   Aaret   1846  begyndte   vi   vor  Rejse 


og  forlod  den  store  Mississippiflod  i  den  kolde  Tid,  i  Fe- 
bruar Maaned.  Efter  at  en  Del  af  os  var  ført  over  Floden  paa 
Pramme,  lagde  den  til,  og  de  øvrige  kørte  over  paa  Isen.  Der 
fandtes  intet  Græs  til  vore  Trækdyr,  saa  de  var  afhængige  af 
Knopperne  og  Barken  paa  Træerne  samt  af  den  Smule  Majs,  vi 
kunde  kobe  af  de  omkringboende,  og  snart  efter  vandrede  vi  i 
Ørkenen  »paa  en  ubeboet  Vej«,  og  da  vi  havde  rejst  omkring 
fjorten  hundrede  engelske  Mile,  fandt  vi  ingen  Stad  at  bo  i 
—  akkurat  som  Salmisten  sagde,  det  vilde  blive.  Vi  kom  ind  i 
Dalen  her  i  Juli  Maaned  1847  efter  at  have  været  forsinket  Vin- 
teren over,  fordi  vi  skulde  sende  500  af  vore  Folk,  unge  og  mid- 
aldrende Mænd,  bort  for  at  hjælpe  De  forenede  Stater  i  deres 
Krig  mod  Meksiko.  Det  forsinkede  os,  saa  vi  ikke  kunde  rejse 
længere  end  til  Council  Bluffs,  Egnen  oven  for  Omaha,  hvor  vi 
da  byggede  en  midlertidig  By.  Næste  Foraar  fortsatte  vi  atter 
Rejsen  og  vandrede  videre  over  Sletterne  »paa  en  ubeboet  Vej« 
og  kom  ind  i  denne  Dal  gennem  den  Slugt,  vi  nu  har  givet  Nav- 
net »Emigration  Canon«,  til  det  Sted,  hvor  Fort  Douglas  nu  lig- 
ger paa  Bakken.  I  Juli  Maaned  kom  vi  her  ned,  hvor  Byen  nu 
ligger  og  begyndte  vor  Opdyrkning  med  at  sætte  nogle  faa  Kar- 
tofler. Det  var  meget  sent  paa  Aaret  at  plante  Majs,  men  vi 
ønskede  at  prøve  Jordbunden  og  se,  om  den  var  frugtbar.  Den 
var  tør  som  Aske!  Det  saa  ud,  som  om  der  ingen  Regn  var  fal- 
det i  flere  Aar.  Vi  kunde  grave  meget  dybt  mange  Steder  næsten 
uden  at  finde  nogen  Væde,  men  det  lykkedes  os  at  lede  Vand 
fra  den  Bæk,  vi  nu  kalder  City  Creek,  hen  og  overrisle  det 
lille  Stykke  Jord,  hvor  vi  plantede  Kartoflerne,  Majsen,  nogle 
faa  Bønner,  lidt  Havefrø  o.  s.  v.  Vi  fandt,  at  Jorden  var  frugt- 
bar, men  det  var  jo  for  sent  til,  at  noget  kunde  modnes  helt  det 
Aar. 

Samme  Sommer  og  Efteraar  (1847)  fulgte  flere  Tusinde 
Sidste-Dages  Hellige  efter  i  vort  Spor.  De  kom  hertil  om  Efter- 
aaret  og  medbragte  kun  lidt  Brod  til  deres  Ophold  gennem  Vin- 
teren, Agerbrugsredskaber  og  saa  mange  Klæder,  de  havde  kun- 
net føre  med  sig.  Vi  stolede  paa  Gud  og  fandt,  at  Herren  virkelig 
opfylde  Esaiæ  Profeti  og  lod  Ørkenen  blomstre  som  en  Rose  og 
gjorde  det  øde  Land  som  Edens  Have.  Han  opfyldte  til  Bogstaven 
den  Sang,  Sekterne  sang  for  mig  i  min  Ungdom.  En  dejlig  Sang 
for  dem,  der  ikke  forstaar  den,  men  endnu  langt  mere  dejlig 
for  dem,  der  forstaar  den  og  opfylder  den. 

Vi  gjorde  store  Beregninger,  da  vi  anlagde  denne  By,  thi  vi 
anlagde  den  ikke  en  Mil  i  Kvadrat,  tvivlende  om,  at  der 
vilde  blive  Indbyggere  nok  til  at  benytte  Grunden,  heller  ikke  to 
Kradratmile,  men  saaledes,  at  den  optager  mange  Kvadrat- 
mile, thi  vi  ventede,  at  der  vilde  blive  en  stor  Indvandring. 
Hvad  grundede  vi  mon  denne  Forventning  paa?  Var  det  paa 
vor  egen  naturlige  Dømmekraft?  Nej,  vi  grundede  vor  Antagelse 
paa  det,  Gud  havde  talet  i  de  nye  Aabenbaringer,  han  havde 

givet  os,  og  han  sagde  ved  vor  Profet,  for  denne  blev  myrdet,  at 
vi  vilde  blive  nødsaget  til  at  forlade  De  forenede  Stater  og  drage 
til  Klippebjergene  for  at  opsøge  os  et  Hjem  i  den  vilde  Ørken, 
og  at  et  stort  Folk  vilde  blive  samlet  der  med  os.  Vi  troede  hans 
Ord  og  anlagde  denne  By  efter  vor  Tro,  og  alt,  hvad  vi  eller 
fremmede  nu  behøver  at  gore  for  at  forvisse  os  om  Opfyldelsen 
af  vore  Forventninger,  er  at  kore  fra  den  ene  Ende  af  Byen  til 
den  anden  og  se,  om  Lodderne  ikke  i  al  Almindelighed  er  be- 
bygget, og  Byen  temmelig  godt  fyldt  med  Indbyggere.  »Og  han 
vil  gore  deres  Ørken  lig  Eden,  og  dens  øde  Steder  lig  Herrens 
Have:  Fryd  og  Glæde  skal  findes  der.«  I  Begyndelsen,  før  Fry- 
den og  Glæden  kom,  blev  den  anden  Profeti  opfyldt:  »De  var 
hungrige  og  tørstige,  deres  Sjæl  forsmægtede  i  dem,«  men  da 
raabte  de  til  Herren  i  deres  Nod,  og  Herren  hørte  dem  og  ud- 
friede dem  af  deres  Trængsler.  Det  er  ikke  nødvendigt  at  op- 
regne alle  vore  Genvordigheder,  at  vi  har  manglet  Fødemidler, 
eller  at  mange  har  maattet  leve  af  Rødder,  der  spirede  op  af 
Jorden,  eller  maattet  koge  Huden  af  de  Okser,  der  trak  dem 
over  Sletterne.  Jeg  ved  ikke  heller,  om  det  er  nødvendigt  at 
nævne,  hvor  meget  vor  Tro  blev  sat  paa  Prove,  efter  at  vi  havde 
været  her  i  mange  Maaneder.  Vi  saaede  vor  Sæd  om  Vaaren, 
og  den  kom  op  og  tegnede  godt,  og  vi  glædede  os  i  Haabet  om 
en  rig  Høst.  Men  ak!  straks  efter  saa  det  ud,  som  om  vor  Af- 
grøde skulde  blive  ædt  af  en  utallig  Sværm  Græshopper,  der 
kom  ned  fra  Bjergene.  De  var  næsten  lige  saa  store  som  en 
Mands  Tommelfinger,  og  de  kom  i  uhyre  Sværme,  saa  at  Mænd 
og  Kvinder  ikke  med  Ris  kunde  standse  deres  Fremgang,  men 
vi  raabte  til  Herren  i  vor  Nod,  og  Herren  bønhørte  os  og  sendte 
Tusinder  og  Titusinder  af  hvide  Fugle,  —  jeg  har  ingen  set  af 
dem  i  den  senere  Tid,  —  Maager  kaldte  mange  dem,  skont  de 
var  forskellige  fra  de  Strandmaager,  der  findes  ved  Atlanter- 
havets Kyst.  De  begyndte  at  sluge  Græshopper  i  Hobetal,  og  dog 
tænkte  vi,  at  selv  ikke  de  kunde  faa  Bugt  med  en  saadan  Hær- 
skare, men  vi  opdagede,  at  naar  de  tilsyneladende  havde  ædt 
sig  mæt,  kastede  de  dem  op  igen  og  gik  atter  hen  og  aad,  og 
saaledes  blev  de  ved,  indtil  hele  Landet  var  renset  og  Afgrøden 
frelst.  Der  er  dem,  der  vil  sige,  at  dette  var  en  ganske  naturlig 
Begivenhed,  og  at  der  ikke  var  noget  mirakuløst  deri.  Lad  det 
være,  hvad  det  vil,  vi  betragtede  det  som  en  Velsignelse  fra  Gud, 
og  enten  det  var  et  Mirakel  eller  ej,  tror  vi,  at  Gud  havde  en 
Haand  med  i  det,  og  det  gør  ikke  noget  til  Sagen,  enten  frem- 
mede tror  det  eller  ej. 

Vi  fandt  »ingen  Stad  her  at  bo  udi«,  og  vi  gik  derfor  i  Gang 
med  at  bygge  en  stor  By.  Dette  var  ogsaa  forudsagt  i  den  tid- 
ligere nævnte  Salme.  »Han  vender  Floden  til  en  Ørken  og  Vand- 
kilder til  den  tørre  Jord.  Han  gør  et  frugtbart  Land  til  et  goldt 
Land  for  deres  Ondskab,  som  bo  deri.  Han  gør  en  Ørken  til  en 
Vandso  og  et  tort  Land  til  et  Vandlob.«  Da  vi  kom  hertil  og  be- 

gyndte  at  vande  Jorden,  og  Regnen  begyndte  at  falde  fra  Him- 
len, opdagede  vi  snart,  at  Landet  begyndte  at  faa  et  friskere  Ud- 
seende,og  at  de  tørre  Steder  blev  som  Vandkilder.  »Og  der  lod 
han  de  hungrige  bo,  og  de  beredte  en  Stad,  som  de  kunde  bo 
udi«.  Da  Israeliterne  drog  ind  i  Kanaans  Land,  fandt  de  Byer, 
der  allerede  var  bygget,  men  vi  maatte  selv  bygge  vor  Stad.  »Og 
de  saaede  Agre  og  plantede  Vingaarde,  og  de  fik  Frugt  af  deres 
Indkomme.  Og  han  velsignede  dem,  og  de  blev  saare  formerede, 
og  han  formindskede  ikke  deres  Fæ.  Hvo  som  er  vise  og  ville 
give  Agt  paa  disse  Ting,  de  skulle  forstaa  Herrens  Miskund- 
heder.« Det  er:  de  er  Lysets  Børn.  De  kan  se,  at  Herren  vor  Gud 
opfylder,  hvad  han  har  bestemt  at  opfylde,  naar  Tiden  for  hans 
Helliges  Indsamling  kommer.  De  kan  se,  at  det,  der  sker,  stem- 
mer overens  med  det,  der  er  forudsagt,  og  de  kan  tillige  se,  hvor- 
ledes de  Retfærdige  trives  og  forfremmes,  hvorledes  deres  Fæ 
formeres,  og  hvorledes  Herren  har  ladet  denne  Ørken,  dette 
skrækkelige  Øde,  dette  ubeboede  Land  blive  som  Edens  Have. 

Paulus  saa  uden  Tvivl  »Tidernes  Fyldes«  Husholdning,  da 
han  ellers  aldrig  vilde  have  forudsagt  den  store  Indsamling,  der 
skulde  finde  Sted,  at  alt  i  Kristo  skulde  samles  under  ét  Hoved. 
Læg  Mærke  til  Udtrykket:  ikke  dem,  der  er  uden  for  Kristo,  ikke 
dem,  der  ikke  er  døbt  til  Kristo,  men  »alt  udi  Kristo,  baade  det, 
som  er  i  Himlene  og  paa  Jorden,  udi  ham«. 

Dette  minder  mig  meget  om  vor  Frelsers  Lignelse  om  denne 
store  Sidste-Dages  Indsamling.  I  Matthæi  24de  Kapitel  taler 
han  om  sit  andet  Komme  »i  Himlens  Skyer  med  Magt  og  stor 
Herlighed«,  og  om,  hvorledes  Evangeliet  skulde  prædikes  i  den 
ganske  Verden  til  et  Vidnesbyrd  for  alle  Folk,  før  han  skulde 
komme  i  sin  Herlighed.  For  at  gøre  det  endnu  mere  forstaae- 
ligt  for  sine  Disciple  siger  han  videre,  at  Himmeriges  Rige 
skulde  lignes  ved  ti  Jomfruer;  ikke  det  forrige  Rige,  der  skulde 
oprettes,  da  han  kom  paa  Jorden  i  Kødet,  thi  det  lignedes  ikke 
ved  ti  Jomfruer.  Men  hvor  som  helst  Hovedstyrken  af  Riget  er 
samlet  fra  Jordens  fire  Hjørner  som  en  Beredelse  for  hans  andet 
Komme  paa  den  Tid,  han  skulde  begynde  den  store  Indsam- 
ling, der  skulde  Himmeriges  Rige  lignes  ved  ti  Jomfruer,  som 
tog  deres  Lamper  og  gik  Brudgommen  i  Møde.  De  blev  ikke  i 
deres  Fædreland.  Det  var  en  bogstavelig  Udvandring,  og  efter  at 
de  var  rejst  hen  til  Indsamlingsstedet  med  deres  Lamper,  be- 
gyndte de  at  blive  søvnige,  og  der  er  skrevet,  at  de  slumrede 
alle  og  sov  ind.  Der  var  en  Tid,  da  alle  skulde  sove,  en  Søvn- 
agtigheds  Tid,  der  betegnes  ved  Midnat,  og  da  alt  var  tyst  og 
stille,  og  en  ydre  Verden  rimeligvis  ikke  ventede  noget  meget 
stort,  men  var  uagtsom  og  ligegyldig,  hørtes  en  Røst  i  den  dybe 
Tavshed:  »Se  Brudgommen  kommer,  gaa  ham  i  Møde!«  Da 
vaagnede  alle  Jomfruerne,  baade  de  kloge  og  de  daarlige,  og  de 
kloge  gjorde  deres  Lamper  i  Stand  og  havde  Olie  tilovers,  men 
de  daarliges  Lamper  var  slukkede,  fordi  der  ikke  mere  fandtes 

Olie  i  dem.  Det  ser  ud  til,  at  de  havde  været  saa  ligegyldige,  at 
Guds  Aand,  der  kan  lignes  ved  Olien,  der  giver  Lys  i  Lamperne, 
helt  havde  forladt  dem,  og  deres  Lamper  vilde  ikke  brænde. 
»Ak!«  sagde  de,  »hvad  skal  vi  gøre?  Vi  har  ventet  paa  Brud- 
gommen ligesom  I  andre.  Vi  troede  paa  Evangeliet,  men  vi  maa 
indrømme,  at  vi  har  været  ligegyldige  og  mistet  Aanden,  der  er 
ingen  Olie  paa  vore  Lamper.  Kan  I  ikke  give  os  lidt?  vil  I 
ikke  sælge  os  lidt?«  —  »Nej,«,  siger  de  kloge,  »vi  er  næsten 
bange  for,  at  vi  ikke  har  nok  selv;  hvis  I  mangler  Olie,  maa  I 
hellere  gaa  hen  og  købe  hos  dem,  som  sælger  den  Slags.«  Alt- 
saa  fem  af  de  indsamlede  var  daarlige  og  fem  var  kloge.  De 
kloge  gik  med  Brudgommen  ind,  og  Døren  blev  lukket,  før  de 
daarlige  kunde  komme,  men  siden  kom  de  og  bad  om  at  blive 
lukket  ind,  og  der  blev  da  spurgt  dem:  »Hvem  er  I?«  »Vi  har 
været  blandt  dit  Folk  i  lang  Tid.  Har  vi  ikke  uddrevet  Djævle? 
Har  vi  ikke  været  paa  Mission?  Har  vi  ikke  helbredet  de  syge 
og  gjort  mange  kraftige  Gerninger  i  dit  Navn?«  Hvad  blev  Sva- 
ret? »Jeg  kender  Eder  ikke!«  Hvorfor?  Fordi  de  havde  aposta- 
seret,  de  havde  mistet  Olien  i  deres  Lamper  og  var  uforberedt 
paa  Frelserens  Komme.  Derfor  blev  de  ligesom  bundet  paa 
Hænder  og  Fødder  og  overladt  til  den  ugudelige  Verden  for  at 
lide  den  samme  Straf  som  de,  der  ikke  vil  modtage  Sandheden, 
og  maaske  endda  større. 

Der  findes  en  anden  Lignelse  angaaende  denne  Indsamling. 
I  husker  nok,  at  Frelseren,  idet  han  taler  om  den  ugudelige 
Verden  i  en  Lignelse,  betegner  den  som  Høstens  Tid.  Før  Hø- 
sten synes  der  at  skulle  være  en  Indsamling,  og  efter  Indsam- 
lingen bliver  Klinten  adskilt  fra  Hveden  og  bliver  bundet  i 
Knipper  for  at  blive  brændt.  Men  de,  der  ikke  var  Klinte,  men 
i  Sandhed  Hvede,  dem  var  det,  der  var  beredt  til  at  gaa  ind  og 
deltage  i  Herrens  Velsignelser. 

I  en  anden  meget  tydelig  Lignelse  angaaende  Indsamlingen 
i  de  sidste  Dage  lignes  Himmeriges  Rige  ved  et  Net,  der  kastes 
i  Havet  og  fanger  alle  Slags  Fisk,  baade  gode  og  daarlige.  De 
bliver  trukket  op  paa  Strandbredden  —  de  bliver  altsaa  ikke  i 
Havet,  hvor  de  fanges,  men  trækkes  op  paa  Land  —  og  der 
bliver  de  daarlige  kastet  bort,  mens  de  gode  samles  i  Kar.  Dette 
hentyder  ogsaa  til  Verdens  Ende,  til  den  store  og  sidste  Hus- 
holdning, da  Guds  Tjenere  skulde  gaa  ud  med  Myndighed  fra 
Hærskarernes  Herre  for  at  samle  hans  Hellige,  dem,  der  har 
gjort  Pagt  med  ham  ved  Opofrelse,  og  i  denne  Indsamling  af  de 
Hellige  fra  alle  Jordens  Lande,  fra  alle  Jordens  fire  Hjørner,  vil 
de  samle  mange,  der  ikke  er  gode,  og  som  ikke  kan  bestaa  Prø- 
ven, og  disse  daarlige  vil  blive  kastet  ud.  De,  der  ikke  havde 
Bryllupsklæderne  paa,  vil  blive  forkastede  og  bundet  paa  Hæn- 
der og  Fødder  indtil  Enden,  det  vil  sige  den  endelige  Dom,  og 
den  vil  blive  holdt  tusinde  Aar  efter  Frelserens  Komme. 

(Fortsættes  Side  31.) 

SØG  DET  FULDKOMNE. 

I  forrige  Nummer  af  »Stjernen«  gjorde  vi  Funktionærerne  op- 
mærksom paa,  at  de  Undervisningsmetoder,  der  tidligere  brug- 
tes i  Søndagsskolen,  var  ganske  forældet,  langt  bagud  for  det 
Standpunkt,  hvorpaa  Undervisningsvæsenet  ellers  staar  i  disse 
nordlige  Lande,  og  vi  anviste  dem  en  bedre  Plan  at  lede  Under- 
visningen efter,  som,  hvis  den  vil  blive  fulgt  paa  den  rette 
Maade,  vil  bringe  De  Sidste-Dages  Helliges  Søndagsskoler  frem 
i  Spidsen  foran  alle  andre  Søndagsskoler  i  Skandinavien,  da 
vi,  saa  vidt  vi  ved,  er  de  første,  der  indforer  de  nævnte  fortrin- 
lige Metoder  her  i  Norden. 

Det  er  de  samme  Metoder,  som  den  store  Lærer  Sokrates  an- 
vendte over  for  sine  Disciple  i  Oldtidens  gamle  Grækenland,  og 
som  Nutiden  igen  har  optaget  og  fastslaaet  som  den  bedste 
Form  for  Undervisning,  vi  paa  vort  nuværende  Standpunkt 
kender.  Vi  haaber  derfor  at  se  gode  Resultater  af  Forandrin- 
gerne, haaber  at  alle  vil  arbejde  i  deres  Kald  med  Flid  og  In- 
teresse, og  vi  ønsker,  at  alle  Konference  Præsidenter  og  alle 
Forstandere  i  de  forskellige  Grene  vil  skænke  Søndagsskole  - 
arbejdet  deres  storste  Interesse  i  Fremtiden,  og  hvor  som  helst 
det  vil  vise  sig  nødvendigt  at  omorganisere  Søndagsskolen,  Ung- 
domsforeningen eller  nogen  som  helst  af  de  øvrige  Organisatio- 
ner, at  de  da  vil  gøre  Forandringen  ufortovet. 

Kald  Mænd  til  de  ledende  Stillinger,  der  er  villige  til  at 
skænke  Arbejdet  deres  udelte  Interesse  og  er  villige  til  stadig  at 
arbejde  paa  at  uddanne  og  udvikle  sig  til  deres  særlige  Kald  og 
arbejde  paa  at  faa  den  Organisation,  de  er  sat  til  at  lede,  til 
at  præstere  det  bedste.  Lad  Lederne  for  Søndagsskolen  kalde 
Lærere  og  Lærerinder,  der  har  naturlige  Anlæg  til  det  Arbejde, 
de  bliver  sat  til,  —  der  er  Forskel  paa  at  undervise  smaa  Børn 
paa  5  Aar  og  de  større  paa  14  —  lad  enhver  Klasse  faa  den 
Undervisning,  der  er  bedst  for  de  vedkommende  Børn.  Enhver 
Lærer  og  Lærerinde  bor  arbejde  med  Flid  paa  at  uddanne  sig 
i  deres  Kald  og  søge  efter  den  bedste  Undervisningsmaade. 

Lad  hver  eneste  Lektie  indeholde  et  bestemt  Emne,  og  lad  det 
være  præget  af  en  bestemt  Hensigt.  Ingen  maa  tage  sit  Arbejde 
ligegyldigt,  ingen  maa  mode  uforberedt. 

Vor  Hensigt  med  de  Forandringer,  vi  ønsker  indfort,  er,  at 
cdle  Organisationer  skal  udføre  det  Arbejde,  hvorfor  de  er  op- 
rettet, og  da  vi  nu  haaber,  at  alle  forstaar,  hvad  vi  ønsker  med 
Hensyn  til  Søndagsskolen,  vil  vi  skrive  nogle  faa  Ord  ved- 
rørende de  øvrige  Organisationer. 

UNGDOMMENS  UDDANNELSESFORENING 

er  organiseret  i  det  Øjemed  at  uddanne  de  unge  Mænd  og  Kvin- 
der til  at  forstaa  det  Ansvar,  der  hviler  paa  dem  i  Livet  over  for 
Samfundet  og  over  for  dem  selv  og  berede  dem  for  de  store 

Spørgsmaal,  der  vil  møde  dem  i  Livet.  Ungdomsforeningens 
Formaal  er  at  hjælpe  enhver  til  at  vælge  det  rette  i  Livet,  og 
det  kan  ikke  opnaas  ved  de  »Aftenunderholdninger«,  hvormed 
Ungdomsforeningerne  her  i  Skandinavien  nu  bruger  at  tilbringe 
nogle  af  Ugens  Aftentimer.  Det  nævnte  Maal  naas  ikke  ved  al- 
mindelige Deklamationer  og  usammenhængende  Taler,  —  nej, 
der  maa  noget  andet  og  mere  til,  hvis  vi  skal  holde  Trit  med 
det  hurtige  Tempo,  hvori  Verden  skrider  frem  omkring  os,  det 
er  systematisk  Undervisning,  vi  trænger  til. 

Naar  de  unge  er  samlet,  lad  dem  da  overveje  og  diskutere  Li- 
vets fundamentale  Principper  efter  samme  Metode,  som  bruges 
i  Søndagsskolens  teologiske  Klasse. 

De  unge  Mænd  og  de  unge  Kvinder  aabner  Mødet  i  Fælles- 
skab, men  derefter  gaar  de  unge  Mænd  til  et  Værelse  for  sig  og 
Kvinderne  til  et  Værelse  for  sig,  og  de  bliver  der  ledet  af  en 
dygtig  Lærer  og  Lærerinde,  —  de  bedste  der  er  at  faa  i  Menig- 
heden. —  I  dette  Mode  tages  en  eller  anden  af  de  Ting,  der  vil 
møde  enhver  ung  i  Livet,  op  til  Overvejelse  og  Diskussion  efter 
samme  Metode,  vi  allerede  har  hentydet  til.  Der  kan  f.  Eks.  dis- 
kuteres: Mandens  og  Kvindens  Rettigheder,  Pligter,  Valg  af 
Livsledsager,  kort  sagt  alt  vedrorende  vor  Velfærd  her  i  Livet. 
Der  er  ingen  Undskyldning,  om  nogen  gaar  i  Mørke  og  Uvi- 
denhed igennem  Livet,  nej,  med  oprejst  Pande  og  opladt 
Øje,  i  Lys,  Kundskab  og  Intelligens  bor  vore  unge  gaa  gennem 
Livet.  Enhver  vælger  selv,  hvilken  Bane  han  vil  vandre,  enhver 
er  »sin  egen  Lykkes  Smed«.  Enhver  faar  kun  det,  han  fortjener, 
og  det,  han  har  arbejdet  for.  Er  din  Næste  i  Besiddelse  af  storre 
Kundskab  og  Intelligens  end  du,  er  det  fordi,  han  har  været 
mere  flittig,  men  du  kan  maaske  naa  ham.  Stræb  kun  trostig 
fremad  paa  Livets  Vej  og  syng,  mens  du  gaar: 

»Mens  Ungdoms  Skønhed  tvinder  net 

Sin  Krans  om  Issens  Haar, 

Jeg  vil  i  Visdoms  Fiskedræt 

Faa  det,  som  ej  forgaar. 

O,  maa  jeg  længe  til  Guds  Pris 

Blandt  Jordens  Slægter  gaa, 

Og  maa  med  Fryd  jeg  en  Gang  hist 

For  Herrens  Aasyn  staa.« 

DEN  KVINDELIGE  HJÆLPEFORENING. 

Denne  Forening  har  en  speciel  Opgave  inden  for  Kirken,  idet 
den  yder  pekuniær  Hjælp  og  Støtte  til  dem  iblandt  os,  der  træn- 
ger til  det,  besøge  de  syge  og  nedtrykte  og  give  gode  Raad  og 
Vejledning  i  de  almindelige  Familieforhold:  Børneopdragelse, 
Økonomi  o.  s.  v. 

For  at  være  i  Stand  til  at  gøre  dette  med  de  bedste  Resultater, 
er  det  ikke  alene  nødvendigt  at  kende  disse  forskellige  Pligter, 

men  ogsaa  at  kende  den  bedste  Maade  at  udføre  dem  paa.  Dette 
opnaas  bedst  ved,  at  Lærerinderne  samles  og  taler  om  disse  Ting. 
diskuterer  og  overvejer  dem,  ledet  af  en  dertil  beskikket  Lærer- 
inde, diskuterer  alt  vedrørende  Kvinden  og  hendes  Mission  i 
Livet. 

KREDSLÆRERNE. 

Paa  vore  Brødre  hviler  der  et  stort  Ansvar.  Det  er  deres  Mis- 
sion at  besøge  alle  Kirkens  Medlemmer,  og  de  bør  være  beredt 
til,  naar  som  helst  det  maatte  blive  forlangt,  at  give  Raad  og 
Lærdomme  til  Søskende  i  deres  Kreds.  De  bør  sætte  sig  vel  ind 
i  deres  store  og  betydningsfulde  Hverv  og  diskutere  deres  Ar- 
bejde paa  deres  maanedlige  Møder,  drøfte  deres  Kald,  deres 
Pligter,  deres  Rettigheder  og  deres  Ansvar,  og  det  er  enhver 
Kredslærers  Pligt  at  have  sin  Kreds  i  den  bedste  Forfatning. 

ANSVAR. 

Paa  alle  Mennesker  hviler  der  et  Ansvar  i  Forhold  til  deres 
Stilling  i  Livet,  og  enhver  vil  kun  faa  det,  han  har  gjort  sig 
fortjent  til. 

Det  er  ikke  alene  Kirkens  Funktionærer,  der  bærer  et  stort 
Ansvar  over  for  den  synkende  Verden,  men  tillige  ethvert  Med- 
lem af  Kirken,  der  har  indgaaet  en  evig  Pagt  med  Herren  ved 
Daaben,  idet  de  ved  denne  hellige  Handling  har  lovet  at  ville 
leve  et  ret  og  eksemplarisk  Liv  og  paa  denne  Maade  være  et 
Lys  for  Verden  og  blive  et  Redskab  til  at  bringe  deres  sand- 
hedssøgende Venner  under  Evangeliets  Indflydelse. 

Ved  vort  gode  og  interessante  Nytaarsmøde  her  i  København 
blev  der  paalagt  ethvert  Medlem  i  denne  Konference  som  en 
Mission  at  bringe  mindst  eet  nyt  Medlem  ind  i  Kirken  i  Løbet 
af  dette  Aar,  saa  at  Menigheds-Antallet  ved  Aarets  Slutning 
maatte  være  fordoblet. 

Det  burde  være  ethvert  Medlems  Opgave  i  hele  den  skandi- 
naviske Mission  at  bringe  mindst  eet  Menneske  til  Sandhedens 
Kundskab,  samt  at  overvære  saa  mange  Møder  som  muligt  og 
deltage  i  Diskussionerne  i  de  forskellige  Klasser.  Ved  at  deltage 
i  disse  vil  man  bevæbne  sig  med  Kundskab,  thi  Kundskab  er 
Magt.  Profeten  Joseph  Smith  sagde:  »Søger  efter  Visdoms  Ord 
i  de  bedste  Boger,  søger  Lærdom  ved  Læsning  og  Tro.« 

Til  Slut  vil  vi  citere  Salomons  sidste  store  Tale,  hvori  han 
henvender  sig  til  de  unge  og  raader  dem  til  at  tænke  paa  deres 
Skaber  i  deres  Ungdomsdage. 

Prædikeren  benytter  et  smukt  poetisk  Sprog  og  skildrer  Men- 
neskets Lobebane  fra  Vuggen  til  Graven.  Naar  Alderdommen 
melder  sig,  da  bøjer  de  stærke  Mænd  sig,  og  Møllestenene  (Tæn- 

derne)  er  blevet  faa.  Han  sammenligner  Øjnene  med  Vinduer, 
der  bliver  dunkle.  Søvnen  forlader  som  Regel  gamle  Folk,  saa 
at  de  staar  op,  før  det  bliver  lyst,  allerede  ved  Fuglenes  Sang, 
medens  de  selv  taber  deres  Sangstemme,  og  de  bliver  sig  selv  til 
Byrde.  Naar  man  bliver  gammel,  har  man  intet  Maal  at  arbejde 
hen  til  i  dette  Liv,  thi  man  vil  gaa  hen  til  det  Land,  hvorfra 
ingen  kommer  tilbage: 

»Og  tænk  paa  din  Skaber  i  dine  Ungdomsaar,  førend  de  onde 
Dage  kommer,  og  de  Aar  nærmer  sig,  om  hvilke  du  skal  sige: 
Jeg  har  ikke  Lyst  til  dem, 

førend  Solen  og  Lyset  og  Maanen  og  Stjernerne  formørkes, 
og  Skyerne  kommer  igen  efter  Regnen. 

Den  Dag,  da  Husets  Vogtere  bæver,  og  de  stærke  Mænd  krum- 
mer sig,  og  de,  som  betjener  Mollen,  holder  op,  fordi  de  er  blevet 
faa,  og  de,  som  se  igennem  Vinduerne,  bliver  dunkle; 

da  begge  Døre  til  Gaden  lukkes,  og  man  staar  op  ved  Fuglens 
Røst,  og  alle  Sangens  Døtre  nedbøjes, 

da  de  ogsaa  frygte  for  den  høje,  og  der  er  Rædsler  paa  Vejen, 
og  Græshoppen  bliver  sig  selv  til  Byrde,  og  Begærligheden  for- 
gaar;  thi  Mennesket  farer  til  sit  evige  Hus,  og  de  sørgende  gaar 
omkring  paa  Gaden. 

Førend  Sølvsnoren  borttages,  og  Guldsnoren  bliver  knust,  og 
Krukken  sønderbrydes  ved  Kilden,  og  Hjulet  sønderslaas  ved 
Brønden, 

og  Støvet  kommer  til  Jorden  igen,  som  det  var  for,  og  Aanden 
kommer  til  Gud,  som  gav  den. 

Forfængeligheders  Forfængelighed  sagde  Prædikeren,  alt  er 
Forfængelighed. 

Og  forøvrigt,  efterdi  Prædikeren  var  en  viis  Mand,  saa  lærte 
fremdeles  Folket  Kundskab  og  hørte  og  ransagede  og  forfattede 
mange  Ordsprog. 

Prædikeren  søgte  at  finde  behagelige  Ord,  og  det,  som  er  skre- 
vet, er  Ret,  Sandheds  Ord. 

De  vises  Ord  er  som  Braadde  og  som  Som,  der  trænger  dybt 
ind,  I  Samlingens  Mestre,  de  er  givet  af  den  ene  Hyrde. 

Og  forovrigt,  min  Søn,  lad  dig  paaminde  af  dem,  at  gøre 
mange  Boger,  saa  at  der  er  ingen  Ende  paa,  og  megen  Læsning 
trætter  Legemet. 

Enden  paa  Sagen,  naar  alting  er  hørt,  er  denne:  frygt  Gud  og 
hold  hans  Bud;  thi  det  bør  hvert  Menneske  at  gøre. 

Thi  Gud  skal  føre  hver  Gerning  for  Dom  med  alt  det,  som  er 
skjult,  enten  det  er  godt  eller  ondt.« 

STOL  PAA  DIG  SELV. 

Ralph  Waldo  Emerson. 

Jeg  læste  forleden  Dag  nogle  Vers,  skrevet  af  en  fremragende 
Maler;  de  var  originale  og  ikke  som  de  sædvanlig  forskrifts- 
mæssige. Sjælen  modtager  altid  en  Formaning  ved  at  læse  saa- 
danne  Linier,  lad  Indholdet  være,  hvad  det  vil.  Den  Foleise,  de 
indgyder,  er  af  mere  Værd  end  nogen  som  helst  Tanke,  de 
maatte  indeholde. 

At  tro  paa  dine  egne  Tanker,  at  tro,  at  hvad  der  er  sandt  for 
dig  i  dit  Hjerte,  er  sandt  for  alle  Mennesker  —  det  er  Geni. 
Udtal  din  inderste  Overbevisning,  og  den  vil  blive  den  offent- 
lige Mening;  thi  det  indre  vil  blive  det  ydre,  og  vor  første  Tanke 
bliver  givet  os  tilbage  ved  den  sidste  Doms  Basuner.  Fortrolige, 
som  enhver  af  os  er  med  Sjælens  Stemme,  bestaar  dog  den 
højeste  Fortjeneste,  vi  tillægger  Moses,  Platon  og  Milton,  i,  at 
de  satte  Bøger  og  Traditioner  ud  af  Kraft,  og  talte,  ikke  hvad 
Menneskene,  men  hvad  de  tænkte.  Et  Menneske  skulde  lære  at 
optage  og  vogte  paa  den  Straale  af  Lys,  der  skyder  som  Lyn 
gennem  hans  Tanker  fra  det  indre,  mere  end  paa  Straaleglan- 
sen  paa  Digtningens  og  Videnskabens  Firmament,  og  dog  lader 
han  sin  Tanke  passere  uden  at  skænke  den  Opmærksomhed, 
fordi  den  er  hans  egen.  I  ethvert  af  Geniets  Udtryk  genkender 
vi  vore  egne  forkastede  Tanker.  De  kommer  tilbage  til  os  for- 
lenet med  en  vis  Majestæt.  Kunstens  store  Værker  har  ingen 
storre  Lære  til  os  end  den:  De  lærer  os  at  forblive  trofast  ved 
vore  øjeblikkelige  Indtryk,  urokkelige  og  med  frisk  Mod,  mest 
naar  alle  andre  forener  deres  Stemmer  mod  os,  ellers  vil  en 
fremmed  i  Morgen  paa  mesterlig  Vis  udtale  netop,  hvad  vi 
tænkte  og  følte  hele  Tiden,  og  vi  vil  være  tvunget  til,  med  Skam 
at  maatte  modtage  vore  egne  Meninger  fra  en  anden. 

Der  er  en  Tid  i  ethvert  Menneskes  Udvikling,  da  han  kommer 
til  den  Overbevisning,  at  Misundelse  er  Dumhed,  at  det  at  efter- 
ligne og  efterabe  andre  er  Selvmord,  at  han  maa  lade  staa  til  og 
stole  paa  sin  egen  Individualitet,  at,  skønt  det  hele  udstrakte 
Univers  er  fuldt  af  godt,  kan  intet  nærende  Korn  komme  til  ham 
undtagen  gennem  det  Arbejde,  han  lægger  paa  den  Plet  Jord, 
der  er  givet  til  ham  at  dyrke.  Den  Kraft,  der  bor  i  ham,  er  ny 
i  sin  Natur,  og  ingen  uden  han  ved,  hvad  det  er,  han  kan  gore, 
og  heller  ikke  ved  han  det,  før  han  har  prøvet.  Ikke  for  intet  gør 
ét  Ansigt,  én  Karakter,  én  Kendsgerning  mere  Indtryk  paa  ham 
end  en  anden.  Dette  Billedhuggerarbejde  i  vort  Sind  er  ikke 
uden  en  forudberegnet  Harmoni.  Øjet  blev  anbragt,  hvor  en  be- 
stemt Straale  skulde  falde,  for  at  det  kunde  vidne  om  dén  sær- 
lige Straale.  Lad  ham  tappert  udtale  sin  Overbevisning  til  sidste 
Stavelse.  Vi  udtrykker  os  kun  halvt  og  skammer  os  ved  den 
guddommelige  Idé,  som  enhver  af  os  repræsenterer.  Vi  kan  være 

sikker  paa,  at  vi  ikke  behover  at  skamme  os  over  den  og  trygt 
kan  vedkende  os  den  —  og  ved  Kujoner  vil  Gud  ikke  have  sit 
Værk  aabenbaret.  Der  kræves  en  guddommelig  Mand  til  at 
frembære  noget  guddommeligt.  Et  Menneske  foler  sig  glad  og 
befriet,  naar  det  har  lagt  sit  Hjerte  i  sit  Arbejde  og  gjort  sit 
bedste;  men  hvad  det  har  sagt  og  gjort  uden  det,  vil  ikke  give 
det  nogen  Fred.  Det  er  en  Befrielse,  som  ikke  befrier.  Aanden 
forlader  det  under  Forsoget,  ingen  Muse  tilsmiler  det,  ingen 
Indskydelse,  intet  Haab. 

Hav  Tillid  til  dig  selv:  Ethvert  Hjerte  giver  Toner,  naar 
denne  Jernstreng  anslaas.  Modtag  den  Plads,  som  det  guddom- 
melige Forsyn  har  fundet  til  dig:  Dine  samtidiges  Selskab,  For- 
bindelse med  de  Begivenheder,  der  sker  i  Verden  omkring  dig. 
Store  Mænd  har  altid  gjort  det  og  betroet  sig  med  fuld  barnlig 
Tillid  til  Aanden  i  deres  Tidsalder,  robende  ved  deres  Opfat- 
telse, at  den  Almægtige  rorte  ved  deres  Hjerter,  arbejdede  gen- 
nem deres  Hænder,  overskyggede  hele  deres  Tilværelse.  Og  vi 
er  Mænd  nu  og  maa  modtage  i  den  hojeste  Betydning  den 
samme  ophøjede  Skæbne,  ikke  trængt  op  i  et  Hjorne,  ikke  som 
Krystere,  der  flygter  for  en  Revolution,  men  som  Frelsere  og 
Velgorere,  }^dmygt  stræbende  efter  at  blive  formede  som  Ler  i 
den  Almægtiges  Haand.  Lad  os  gaa  fremad  og  fremad  bekæm- 
pende Kaos  og  Mørke. 

FRA  DE  AF  KRIGEN  HÆRGEDE  EGNE 
I  NORDFRANKRIG. 

(Fra  »Fredsbladet«). 
Børnenes  frygtelige  Skæbne. 

Det  franske  medicinske  Akademi  har  fra  Dr.  Albert  Caimette 
modtaget  en  Beretning  om,  hvor  frygtelige  Kaar  Børnene  i  Nord- 
frankrig og  Belgien  har  haft  i  Krigens  Tid. 

»I  de  fleste  Byer  og  Landsbyer  er,«  skriver  Dr.  Caimette,  »alle 
Fortegnelser  over  Indbyggerne  blevet  tilintetgjort.  Indenrigs- 
ministeriet har  derfor  ikke  kunnet  give  nøjagtige  Oplysninger 
om,  hvor  mange  Born  og  unge  Mennesker,  der  er  blevet  skudt 
eller  lemlæstet  eller  er  sultet  ihjel  eller  har  fundet  Døden  som 
Følge  af  den  umenneskelige  Behandling,  for  hvilken  de  var  ud- 
sat. Men  Antallet  er  under  alle  Omstændigheder  saa  stort,  at 
man  maa  gyse  ved  at  tænke  derpaa. 

I  Skolerne  har  man  ladet  foretage  omhyggelige  Undersøgelser 
over  Børnenes  Sundhedstilstand.  For  Byen  Lilles  Vedkommende 
stiller  Resultatet  sig  saaledes:  Af  18,036  Børn,  som  paa  den  Tid, 
Vaabenstilstanclen  blev  afsluttet,  11.  November  1918,  besøgte  de 
offentlige  eller  private  Skoler,  maatte  over  8000  sendes  til  Hospi- 
talerne eller  til  Rekonvalescent-Kolonier.  Gennem  Undersøgel- 

serne,  der  foretoges  af  særlig  kvalificerede  Læger,  blev  det  kon- 
stateret, at  40  Procent  af  Børnene  var  angrebne  af  Tuberkulose. 
I  en  enkelt  Skole  (Ecole  Fombelle),  der  inspiceredes  i  Marts 
1919,  fandtes  blandt  210  Børn  kun  et  eneste,  hvis  Tilstand  var 
fuldkommen  normal.« 

BREV  FRA  H.  J.  CHRISTIANSEN. 

Ombord  »Frederik  VIII«,  22.  Decbr.  1919. 
Ældste  Niels  F.  Green, 

København. 
Kære  Broder! 

Da  Ældste  Plowman  vil  skrive  til  Præs.  Peterson,  vil  jeg  kun 
for  mit  eget  Vedkommende  sende  Dem  disse  Linier  og  meddele 
Dem,  at  vi  venter  at  kaste  Anker  i  New  York  ved  8-Tiden  i 
Aften  efter  11  Dages  Rejse  fra  Christiania.  En  Del  af  Tiden  har 
det  været  meget  stormfuldt.  Jeg  og  flere  af  de  øvrige  har  lidt  en 
Del  af  Søsyge. 

I  de  11  Døgn,  jeg  har  tilbragt  paa  Havet,  har  jeg  i  mine  Tan- 
ker besøgt  alle  de  Hellige  i  den  skandinaviske  Mission,  og  jeg 
har  glædet  mig  ved  de  mange  Minder,  jeg  har  fra  Søskende. 
Denne  Jul  vil  jeg  altsaa  komme  til  at  tilbringe  paa  Rejsen  mel- 
lem New  York  og  Salt  Lake  City.  Ja,  man  skal  prøve  alt  og  be- 
holde det  bedste. 

Jeg  er  imidlertid  taknemmelig  til  Herren  for,  at  alt  er  gaaet 
saa  godt,  som  det  er,  til  denne  Stund,  og  jeg  haaber,  at  vi  alle 
maa  naa  lykkelig  frem  til  vort  Hjem  i  Vesten. 

Med  de  hjerteligste  Hilsener  til  Præs.  Peterson,  Carl  Jørgensen 
og  alle  mine  dyrebare  Venner  i  den  skandinaviske  Mission. 

Deres  Broder  i  Evangeliet 

Hans  J.  Christiansen. 

GØR  DIN  PLIGT. 

Et  Udklip. 

Søg,  stræb  bestandig,  tænksomt  og  roligt  at  gøre  din  Pligt  i 
hver  enkelt  Ting,  du  udfører  i  Dag.  Du  stræber  at  gøre  din 
Pligt,  og  du  opnaar  at  højne  dig  selv  ved  at  højne  dine  Fordrin- 
ger til  dig  selv.  Du  vil  aldrig,  og  du  maa  aldrig  føle  dig  tilfreds, 
men  netop  deri  ligger  en  Appel  til  de  ubegrænsede  Muligheder, 
der  er  nedlagt  i  dig,  som  i  ethvert  tænkende  Menneske,  og  som 
du  selv  er  Herre  over  at  benytte. 

Har  jeg  gjort  min  Pligt  i  Dag.  Du  vil  heldigvis  altid  finde 
Punkter,  der  styrker  din  Selvtillid,  og  du  vil  finde  dem,  som 
ikke  tilfredsstiller  dig,  men  lad  dem  skærpe  dit  Arbejde  i  Mor- 
gen. 

TALE  AF  ÆLDSTE  ORSON  PRATT. 

(Fortsat  fra  Side  7.) 

Den  samme  store  Indsamling  omtales  ogsaa  af  Profeten  Da- 
niel og  beskrives  af  ham  som  en  Sten,  der  bliver  løsnet  fra 
Bjerget,  men  det  skete  ikke  ved  Menneskehænder.  Denne  Sten 
fremstilles  som  et  Rige,  og  Stedet,  hvor  det  skulde  være  belig- 
gende, betegnes  som  et  Bjerg,  og  dette  viser  os,  at  naar  Guds 
Rige  skulde  oprettes  i  de  sidste  Dage,  vilde  hans  Folk  blive  sam- 
let i  et  højtliggende  Land,  paa  et  Bjerg,  og  om  en  føje  S  lund  vil 
denne  Sten  rulle  frem,  rulle  frem  indtil  denne  Verdens  Riger 
er  sønderknuste,  og,  siger  Profeten  Daniel,  dette  Rige  skal  ikke 
overlades  til  noget  andet  Folk,  men  skal  bestaa  evindelig. 

Alle  de  andre  jordiske  Riger,  som  Nebukanezar  saa  i  sin 
Drom,  vil  forsvinde  som  et  Nattesyn,  med  andre  Ord,  »de  blev 
ligesom  Avner  paa  en  Lo  om  Sommeren,  og  Vinden  forte  dem 
bort,  og  deres  Sted  blev  ikke  fundet  mere«. 

Der  findes  mange  Politikere,  der  forsøger  at  forudsige  det 
Tilkommende,  de  taler  om,  hvad  denne  Regering  eller  hin  vil 
være  om  flere  hundrede  Aar,  som  om  de  naturligt  kunde  for- 
udse og  forstaa,  hvilken  Tilstand  de  forskellige  Regeringer  og 
Riger  vil  være  i  langt  hen  i  Fremtiden.  Daniel  derimod,  som  er 
fuld  af  Guds  Aand,  saa,  at  alle  disse  jordiske  Regeringer,  hvis 
Oprettelse  Gud  ikke  havde  haft  nogen  væsentlig  Andel  i,  det  vil 
sige,  deres  Grundlæggere  var  hverken  Profeter  eller  Aaben- 
barere,  saa  de  kunde  grunde  dem  paa  det  evige  Evangeliums 
Principper,  skulde  forsvinde  som  Avner  fra  en  Lo  om  Somme- 
ren. 

I  ved  selv,  hvorledes  Avnerne  forsvinder,  naar  Vinden  suser 
genenm  Loen,  og  saaledes  skal  det  ske  med  alle  Riger,  Repu- 
blikker, Kongedømmer  og  Kejserdømmer  paa  hele  vor  Klode, 
og  kun  et  Rige,  nemlig  det,  Himlens  Gud  vil  oprette  i  Bjergene 
i  de  sidste  Dage,  vil  bestaa.  Det  er  altsammen  Guds  Værk.  Det 
er  Gud,  der  vil  faa  de  forskellige  Riger  til  at  forsvinde.  Det  er 
Gud,  der  vil  rense  Jorden  fra  Ugudelighed;  »en  Ild  fra  hans 
Ansigt  skal  fortære,  og  omkring  ham  skal  det  storme  saare«. 
Det  er  ham,  der  vil  tale,  og  de  ugudelige  vil  bortsmelte;  det  er 
ham,  der  vil  lade  voldsomme  Hvirvelvinde  fare  frem  og  øde- 
lægge denne  og  hin  i  Overensstemmelse  med  hans  ophøjede 
Visdom;  det  er  ham,  der  vil  sende  Pest  og  Plager  og  vil  udføre 
alt  det,  der  er  skrevet  og  talt  af  hans  Profeter  angaaende  de  Øde- 
læggelser, der  skal  finde  Sted  i  de  sidste  Dage. 

Som  et  endnu  klarere  Bevis  paa  det  nævnte  store  Værk,  Ind- 
samlingen i  de  sidste  Dage,  kan  I  læse,  hvad  Johannes  den 
Aabenbarer  har  skrevet.  Han  saa  Evangeliets  Gengivelse  i  de 
sidste  Dage,  han  saa,  det  skulde  gengives  ved  en  Engel,  han  saa, 
at  det  skulde  blive  forkyndt  for  alle  Slægter,  Stammer,  Tunge- 
maal  og  Folk,  han  saa,  at  efter  denne  Engel  skulde  der  komme 

store  og  forfærdelige  Straffedomme,  og  han  saa  tillige,  at  efter 
at  denne  Engel  var  kommet  med  Evangeliet,  hørtes  der  en  Røst 
fra  Himlen:  »Gaar  bort  fra  hende,  I  mit  Folk,  at  I  ikke  skulde 
blive  delagtige  i  hendes  Synder  og  ikke  rammes  af  hendes  Pla- 
ger. Thi  hendes  Synder  naar  indtil  Himlen,  og  Gud  haver  kom- 
met hendes  Uretfærdigheder  ihu.«  Denne  Røst  fra  Himlen 
(denne  ny  Aabenbaring)  har  lydt,  og  Lyden  af  den  forkyndes 
nu  for  alle  Slægter,  Stammer,  Tungemaal  og  Folk.  Her  er  Evan- 
geliet ikke  et  nyt  Evangelium,  men  Evangeliet  bragt  fra  Himlen 
af  den  Engel,  Johannes  profeterede  om,  og  Røsten  lyder  til  alle: 
»Gaa  ud  fra  Nationerne,  gaa  ud  fra  Jordens  fire  Hjørner,  gaa 
ud  fra  det  store  Babylon,  fra  den  store  Forvirring,  saa  at  I  maa 
undgaa  de  Ødelæggelser  og  Plager,  som  snart  skal  ramme 
hende.«  Læs  om  Engelens  Komme  med  Evangeliet,  læs  Erklæ- 
ringen om,  at  Guds  Time  er  kommen;  naar  Evangeliet  bliver 
prædiket,  skal  det  være  det  sidste  Budskab  til  Menneskeslægten, 
den  sidste  advarende  Rost,  der  vil  lyde,  for  Herren  kommer. 
Hvis  de  modtager  det,  vil  de  flygte  bort  fra  Nationerne,  og  hvis 
ikke,  da  vid  for  vist,  at  Guds  Doms  Time  er  kommen,  og  Gud 
vil  domme  dem,  som  skrevet  er  i  denne  50de  Salme. 


I  DAG. 


Har  du  et  Arbejd',  tungt  som  faa, 


Tag  fat  i  Da£ 


I  Dag  er  Himlen  klar  og  blaa, 
I  Gaar  er  ej  at  tænke  paa, 
Tag  fat  i  Dag. 


Og  ejer  du  et  venligt  Ord, 

Saa  sig  det  nu. 
I  Dag  kan  slettes  ud  dit  Spor, 
I  Morgen  er  maaske  paa  Jord 
Din  Ven  ej  mer  ved  Livets  Bord, 

Ja  sig  det  nu. 

Og  har  du  i  dit  Bryst  en  Sang, 

Saa  syng  den  nu. 
Syng  paa  din  morgenfriske  Gang 
I  Dag  hen  over  Eng  og  Vang 
En  Hymne  glad  med  Foraarsklang, 

Ja  syng  den  nu. 

